খলনায়িকা হতে চান জ্যাকলিন ফার্নান্ডেজ। এর আগে তাঁর অ্যাকশনধর্মী ছবি করার ইচ্ছের কথা শোনা গিয়েছিল। এবার ভিলেনের চরিত্রে দেখতে চান নিজেকে। নায়িকার কথায়, ‘‘ভিলেনের চরিত্রে অভিনয় করতে চাই। চলতি বছরে আমার অভিনীত সব চরিত্রই এক রকমের ছিল। বিভিন্ন চরিত্রে কাজ করতে চাই। তার মধ্যে অন্যতম পছন্দ হল খল-চরিত্র।’’ সুপারহিরো ছবিও খুব পছন্দের জ্যাকলিনের। ইতিমধ্যে সুপারহরো ছবি ‘আ ফ্লাইং জাঠ’এ কাজও করে ফেলেছেন নায়িকা। দেখা যাক, তাঁর এই নতুন ইচ্ছে পূরণ হয় কি না!